ΓΡΑΠΤΗ ΕΡΩΤΗΣΗ E-2135/99

υποβολή: Bart Staes (Verts/ALE) προς την Επιτροπή

(24 Νοεμβρίου 1999)

Θέμα: Συνέπειες για την απασχόληση από την κατάργηση των καταστημάτων αφορολογήτων ειδών

Την 1 Ιουλίου 1999 καταργήθηκε η πώληση αφορολογήτων ειδών στα αποκαλούμενα «tax-free shops». Τα καταστήματα αυτά πωλούσαν αφορολογήτως ορισμένα προϊόντα (π.χ. αρώματα, τσιγάρα, οινοπνευματώδη κλπ.) σε επιβάτες διεθνών πτήσεων. Η κατάργηση αυτή ακολούθησε την απόφαση της Ευρωπαϊκής Διάσκεψης Κορυφής στην Κολωνία της 3ης και 4ης Ιουνίου 1999, σχετικά με την πλήρη εφαρμογή του άρθρου 12 της έκτης οδηγίας ΦΠΑ αριθ. 77/388/ΕΟΚ(1) του Συμβουλίου της 17ης Μα ου 1977. Το άρθρο αυτό επέτρεπε την ενδοκοινοτική αφορολόγητη πώληση έως τις 30 Ιουνίου 1999.

Η αντίδραση κατά της κατάργησης των καταστημάτων αφορολογήτων ειδών στην Ε.Ε. ήταν για διάφορους λόγους- αρκετά έντονη. νας από τους λόγους αυτούς ήταν ο αρνητικός αντίκτυπος στην απασχόληση. Η Επιτροπή και το Συμβούλιοποστηρίζαν ανέκαθεν οτι η κατάργηση της πώλησης αφορολογήτων ειδών δεν θα οδηγούσε στην απώλεια θέσεων απασχόλησης. Εντούτοις, από την πλευρά των ενδιαφερομένων καταστημάτωνποστηρίζονται αντίθετες απόψεις. Οι πωλήσεις των Sky Shops στο αεροδρόμιο του Zaventem π.χ. έχουν ήδη μειωθεί κατά 25 % από τις 30 Ιουνίου 1999. Η διεύθυνση αναγκάστηκε να καταργήσει 60 θέσεις πλήρους απασχόλησης.

1. Σε ποιό αριθμό ανέρχονταν οι θέσεις πλήρους απασχόλησης στα καταστήματα αφορολογήτων ειδών στην Ευρωπαϊκή Ένωση κατά την 1η Ιανουαρίου 1999;

2. Σε ποιό αριθμό ανέρχονταν οι θέσεις πλήρους απασχόλησης στα καταστήματα αφορολογήτων κατά την 1 Ιουνίου 1999;

3. Σε ποιό αριθμό ανέρχονταν οι θέσεις πλήρους απασχόλησης στα καταστήματα αφορολογήτων κατά την 1 Ιουνίου 1999;

4. Σε ποιό αριθμό ανέρχονταν οι θέσεις πλήρους απασχόλησης στα καταστήματα αφορολογήτων κατά την 1 Ιουνίου 1999;

5. Αναγνωρίζει άραγε η Επιτροπή βάσει των απαντήσεων στις ερωτήσεις 1 έως 4 οτι ο αριθμός των θέσεων πλήρους απασχόλησης έχει μειωθεί στα καταστήματα αφορολογήτων ειδών στην Ευρωπαϊκή Ένωση;

6. Είναι της άποψης η Επιτροπή οτι η προαναφερθείσα απώλεια θέσεων οφείλεται στην κατάργηση της πώλησης αφορολογήτων ειδών στην Ευρωπαϊκή Ένωση; α) Εάν ναι, είναι μήπως διατεθειμένη η Επιτροπή να αναθεωρήσει την απαγόρευση αυτή; β) Εάν όχι, σε τί πιστεύει η Επιτροπή οτι οφείλεται η απώλεια θέσεων στον τομέα των καταστημάτων αφορολογήτων ειδών;

(1) ΕΕ L 145 της 13.6.1977, σελ. 1.

Απάντηση του κυρίου Bolkestein εξ ονόματος της Επιτροπής

(6 Ιανουαρίου 2000)

Η Επιτροπή αναγνώριζε ανέκαθεν ότι η κατάργηση των πωλήσεων αφορολογήτων ειδών στους ενδοκοινοτικούς ταξιδιώτες θα μπορούσε να έχει επιπτώσεις στην απασχόληση. Αυτός ήταν ο λόγος για τον οποίο μπόρεσε να συμφωνήσει με το Συμβούλιο το 1991 για τη χορήγηση μεταβατικής περιόδου με σκοπό τη σταδιακή κατάργηση των πωλήσεων αφορολογήτων ειδών.

Πλέον πρόσφατα, στην ανακοίνωσή της προς το Συμβούλιο σχετικά με τις επιπτώσεις στην απασχόληση της απόφασης για την κατάργηση της δυνατότητας πωλήσεων αφορολόγητων ειδών κατά τις ενδοκοινοτικές μετακινήσεις(1), η Επιτροπή για μια ακόμη φορά αναγνώρισε ότι η κατάργηση των πωλήσεων αφορολογήτων ειδών είναι πιθανόν να επηρεάσει την απασχόληση. Η Επιτροπή εκτιμά ότι οι επιπτώσεις αυτές θα είναι χρονικά περιορισμένες και εξειδικευμένες τόσο όσον αφορά τις περιοχές όσο και τους τομείς που θα επηρεαστούν, ενώ οι δραστηριότητες στη ναυτιλία ενδέχεται να πληγούν περισσότερο. Το αποτέλεσμα αυτό επιβεβαιώθηκε από εκτιμήσεις, στις οποίες προέβησαν τα κράτη μέλη σχετικά με τις προβλεπόμενες συνέπειες στην απασχόληση από την εφαρμογή της απόφασης του Συμβουλίου για την κατάργηση της δυνατότητας πώλησης αφορολογήτων ειδών κατά τις ενδοκοινοτικές μετακινήσεις. Εντούτοις, η ανάλυση της Επιτροπής έδειξε επίσης ότι, μεσοπρόθεσμα, η ανακύκλωση των εισοδημάτων και η αναδιάταξη των πωλήσεων θα μπορούσε να οδηγήσει σε καθαρή δημιουργία θέσεων απασχόλησης.

Η Επιτροπή δεν διαθέτει τις πληροφορίες που ζητούνται σχετικά με τον αριθμό των ατόμων που απασχολούνται στα καταστήματα αφορολογήτων ειδών. Ο λόγος είναι ότιπάρχουν διαθέσιμα στατιστικά στοιχεία απασχόλησης μόνο για το σύνολο του τομέα λιανικών πωλήσεων(2). Κατά συνέπεια, η Επιτροπή στην ανάλυσή της για τις επιπτώσεις της απόφασης του Συμβουλίου στην απασχόληση, βασίστηκε σε εκτιμήσεις των κύκλων της βιομηχανίας σχετικά με τις θέσεις εργασίας που θα κινδυνεύσουν από την κατάργηση των πωλήσεων αφορολογήτων ειδών(3). Εντούτοις, οι συνολικές αυτές εκτιμήσεις δεν αποκαλύπτουν τα ενυπάρχοντα σάυτές στοιχεία για την απασχόληση στα καταστήματα αφορολογήτων ειδών.

Όσον αφορά τις επιπτώσεις στην απασχόληση εξαιτίας της κατάργησης των ανωτέρω πωλήσεων, η Επιτροπή επιθυμεί να παραπέμψει το Αξιότιμο Μέλος του Κοινοβουλίου στην απάντηση που δόθηκε στη γραπτή ερώτηση E-1999/99 του κυρίου Davies(4).

(1) COM(1999)65.

(2) «Το λιανικό εμπόριο στον Ευρωπαϊκό Οικονομικό Χώρο 1997, Λουξεμβούργο 1998» από την Ευρωπαϊκή Επιτροπή (Στατιστική Υπηρεσία των Ευρωπαϊκών Κοινοτήτων, ΓΔ XXI).

(3) Βλέπε σημείο 5 της ανακοίνωσης.

(4) ΕΕ C 203 E της 18.7.2000, σελ. 109.